b'\n_START_ARTICLE_\nGitnang sistemang nerbyos\n_START_PARAGRAPH_\nAng gitnang sistemang nerbyos (Ingles: central nervous system o CNS) ay ang pinakamalaking bahagi ng sistemang nerbyos. Kabilang dito ang utak at ang kurdong panggulugod, at kinabibilangan din ng karamihan sa mga bahagi ng sistemang nerbyos. Kasama ng periperal na sistemang nerbyos, mayroon itong mahalagang ginaganapan sa pagtaban o pagkontrol ng ugali o kaasalan. Ito ang bahagi ng sistemang nerbyos na may tungkulin sa koordinasyon ng mga aktibidad o gawain ng lahat ng mga bahagi ng mga organismong multiselular o maraming mga selula. Sa mga bertebrado, nakapaloob ang gitnang sistemang nerbyos sa meninges. Pinuprutektahan ng buto ang ukang dorsal o panlikod: ang utak sa subkabidad o kabahaging ukang kranyal, at ang kurdong panggulugod sa loob ng ukang panggulugod. Sinasanggalang ng bungo ang utak, habang pinuprutektahan ng bertebra o gulugod (vertebrae sa Ingles) ang kurdong panggulugod.'